ELŐTERJESZTÉS

**a Gazdasági és Városstratégiai Bizottság 2018. február 12-i ülésére**

**Javaslat a Szombathelyi Sportközpont és Sportiskola Nonprofit Kft. alapító okiratának módosítására**

Tájékoztatom a Tisztelt Bizottságot, hogy Szombathely Megyei Jogú Város Közgyűlése 2016. október 27-i ülésén a 319/2016.(X.27.) Kgy. sz. határozatában úgy döntött, hogy a Szombathelyi Sportközpont és Sportiskola Nonprofit Kft. Szombathely, Markusovszky u. 8. szám alatti épületben folytatott tevékenysége 2017. március 31. napjáig költözzön át a Szombathely, Sugár úti Aréna Savaria épületébe, amely egyúttal a társaság székhelyének módosítását is jelenti. A költözés 2017. márciusában megtörtént, a székhelyváltozás bejegyzéséhez szükséges az alapító okirat módosítása.

Azzal, hogy a társaság székhelye átkerül a Sugár út 18. szám alá, az ingatlant a társaság telephelyei közül törölni szükséges. Emellett a telephelyek közül a Szombathely, Pázmány Péter krt. 28/A szám alatti ingatlant is törölni szükséges, mivel a társaság abban folytatott tevékenysége megszűnt. Emellett új telephely felvételét kérte a Kft., a Szombathely, Dózsa György u. 13. szám alatti ingatlant.

Kovács László felügyelőbizottsági tag lakcíme megváltozott, ennek átvezetése is szükséges az alapító okiratban.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdése szerint, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a társasági szerződés (alapító okirat) módosítása kérdésében a Közgyűlés dönt.

Fentiek alapján kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2018. február 8.**

**/: Dr. Puskás Tivadar :/**

**Határozati javaslat**

**…./2018. (II. 12.) GVB. sz. határozat**

A Bizottság a Közgyűlés számára a Szombathelyi Sportközpont és Sportiskola Nonprofit Kft. alapító okiratának módosítását az alábbiak szerint javasolja elfogadásra:

* 1.2. pont: A társaság székhelye: 9700 Szombathely, Sugár út 18.
* 1.2.1. pontból a társaság telephelyei közül törlésre kerülnek az alábbiak:

9700 Szombathely, Sugár út 18.

9700 Szombathely, Pázmány Péter krt. 28/A

Új telephelyként kerül bejegyzésre:

9700 Szombathely Dózsa u.13.

* 8.1. pontban Kovács László felügyelő bizottsági tag lakcíme megváltozott, az új lakcím a következő:

9700 Szombathely, Arany János u.16.

2. A Bizottság javasolja, hogy a Közgyűlés hatalmazza fel a polgármestert a társaság alapító okirat módosításának aláírására.

**Felelős:** Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője,

Karácsony Krisztina, a Kft. ügyvezetője)

**Határidő**: azonnal